b'\n_START_ARTICLE_\nVasili Ciuikov\n_START_SECTION_\nTinere\xc8\x9bea\n_START_PARAGRAPH_\nCiuikov s-a n\xc4\x83scut \xc3\xaentr-o familie de \xc8\x9b\xc4\x83rani \xc3\xaen regiunea Tula, la sud de Moscova ca cel de-al optulea copil din doisprezece copii, al cincilea din opt b\xc4\x83ie\xc8\x9bi . To\xc8\x9bi cei opt b\xc4\x83ie\xc8\x9bi din familie s-au \xc3\xaenrolat \xc8\x99i au luptat \xc3\xaen R\xc4\x83zboiul Civil Rus. La v\xc3\xa2rsta de dou\xc4\x83sprezece ani a p\xc4\x83r\xc4\x83sit \xc8\x99coala \xc8\x99i casa familial\xc4\x83 \xc8\x99i s-a angajat \xc3\xaentr-o fabric\xc4\x83 \xc3\xaen St. Petersburg, unde se fabricau pinteni pentru ofi\xc8\x9berii de cavalerie.\n_START_SECTION_\nRevolu\xc8\x9bia Rus\xc4\x83 din 1917 \xc8\x99i R\xc4\x83zboiul Civil Rus\n_START_PARAGRAPH_\n\xc3\x8en timpul fr\xc4\x83m\xc3\xa2nt\xc4\x83rilor din Revolu\xc8\x9bia Rus\xc4\x83 din 1917, Ciuikov \xc8\x99i-a pierdut slujba. \xc3\x8en acela\xc8\x99i an un frate mai mare i-a aranjat s\xc4\x83 se \xc3\xaenroleze \xc3\xaen Armata Ro\xc8\x99ie._NEWLINE_\xc3\x8en octombrie 1918 Ciuikov a fost trimis pe Frontul de sud ca secund la comanda unei companii s\xc4\x83 lupte \xc3\xaempotriva Armatei Albilor \xc3\x8en prim\xc4\x83vara anului 1919 a devenit comandantul Regimentului 40 redenumit mai t\xc3\xa2rziu Regimentul 43) ca parte a Armatei a 5-a, sub comanda lui Mihail Tuhacevski, \xc3\xaempotriva armatei albilor, condu\xc8\x99i de amiralul Aleksandr Kolceak \xc3\xaen Siberia._NEWLINE_Ciuikov s-a distins \xc3\xaen luptele din R\xc4\x83zboiul Civil Rus. \xc3\x8en anii 1919-1920 a fost decorat de dou\xc4\x83 ori, fiind r\xc4\x83nit de patru ori. De la una dintre r\xc4\x83nile inoperabile la bra\xc8\x9b de la o schij\xc4\x83 din 1920 a paralizat par\xc8\x9bial \xc8\x99i nu \xc8\x99i-a putut folosi temporar bra\xc8\x9bul. Aceast\xc4\x83 ran\xc4\x83 l-a afectat p\xc3\xa2n\xc4\x83 la sf\xc3\xa2r\xc8\x99itul vie\xc8\x9bii \xc8\x99i a provocat septicemie care s-a declan\xc8\x99at \xc3\xaen 1981 \xc8\x99i i-a provocat moartea.\n_START_SECTION_\nPerioada interbelic\xc4\x83\n_START_PARAGRAPH_\n\xc3\x8en 1921 Ciuikov \xc8\x99i-a p\xc4\x83r\xc4\x83sit regimentul \xc8\x99i s-a \xc3\xaenscris la Academia Militar\xc4\x83 Frunze, pe care a absolvit-o \xc3\xaen 1925.\n_START_SECTION_\nAl Doilea R\xc4\x83zboi Mondial\n_START_PARAGRAPH_\n\xc3\x8en timpul Invazia sovietic\xc4\x83 a Poloniei din 1939, Ciuikov a comandat Armata a 4-a Sovietic\xc4\x83._NEWLINE_\xc3\x8en R\xc4\x83zboiul ruso-finlandez din 1940 a comandat Armata a 9-a. Armata sa a fost \xc3\xaenfr\xc3\xa2nt\xc4\x83 de Armata Finlandez\xc4\x83 la Suomussalmi._NEWLINE_Dup\xc4\x83 \xc3\xaenfr\xc3\xa2ngerea suferit\xc4\x83 a fost trimis consilier militar \xc3\xaen China la Ciang Kai-\xc8\x99ek._NEWLINE_\xc3\x8en mai 1942 Uniunea Sovietic\xc4\x83 \xc8\x99i-a retras to\xc8\x9bi consilierii militari.\n_START_SECTION_\nStalingrad\n_START_PARAGRAPH_\nLa \xc3\xaentoarcerea sa din Moscova Ciuikov a fost numit la comanda Armatei a 64-a pe malul vestic al Donului. Armata a 64-a a luat parte \xc3\xaen luptele de retragere spre Stalingrad. Capacitatea generalului s-a putut observa deja aici, \xc3\xaen modul \xc3\xaen care a fost capabil s\xc4\x83 pun\xc4\x83 \xc3\xaen practic\xc4\x83 studiile sale f\xc4\x83cute asupra tacticii de lupt\xc4\x83 a Wehrmacht-ului pe care le-a f\xc4\x83cut departe de front, \xc3\xaen China. Astfel el a putut identifica punctele slabe ale tacticii germane \xc8\x99i s-a g\xc3\xa2ndit la modul \xc3\xaen care le poate exploata pe acestea. Studiind rela\xc8\x9bia dintre trupele terestre \xc8\x99i Luftwaffe, Ciuikov a tras concluzia c\xc4\x83 Luftwaffe era chemat s\xc4\x83 s\xc4\x83 intervin\xc4\x83 \xc3\xaen lupta de fiecare dat\xc4\x83 c\xc3\xa2nd germanii preg\xc4\x83teau un atac sau \xc3\xaencercau s\xc4\x83 disperseze concentra\xc8\x9bia de trupe sovietice din zon\xc4\x83._NEWLINE_La scurt timp \xc3\xaenainte de \xc3\xaenceperea B\xc4\x83t\xc4\x83liei de la Stalingrad, Ciuikov a fost chemat la comandamentului frontului (grupului de armat\xc4\x83), unde generalul Eremenko \xc8\x99i comisarul politic Hrusciov i-au comunicat c\xc4\x83 din motiv de defetism l-au destituit pe generalul Lopatin de la comanda Armatei a 62-a pentru c\xc4\x83 acesta sus\xc8\x9binea c\xc4\x83 nu mai poate ap\xc4\x83ra Stalingradul \xc3\xaen lupta inuman\xc4\x83 cu germanii, \xc8\x99i i-au oferit comanda armatei lui Ciuikov._NEWLINE_Armata a 62-a avea sarcina s\xc4\x83 apere \xc3\xaensu\xc8\x99i Stalingradul, av\xc3\xa2nd \xc3\xaen flancul sudic Armata a 64-a._NEWLINE_Aici, la Stalingrad a dezvoltat Ciuikov tactica de \xe2\x80\x9e\xc3\xaembr\xc4\x83\xc8\x9bi\xc8\x99are a inamicului", conform c\xc4\x83reia solda\xc8\x9bii sovietici insuficient \xc3\xaenarma\xc8\x9bi se aflau at\xc3\xa2t de aproape de inamic, \xc3\xaenc\xc3\xa2t anihilau avantajele acesteia privind superioritatea armamentului de care dispunea Wehrmacht, \xc3\xaencerc\xc3\xa2nd s\xc4\x83 foloseasc\xc4\x83 artileria sovietic\xc4\x83 de la raz\xc4\x83 mic\xc4\x83 de ac\xc8\x9biune \xc8\x99i lupta corp la corp, \xc3\xaen care sovieticii erau mai experimenta\xc8\x9bi._NEWLINE_Astfel germanii nu puteau s\xc4\x83 atace cu bombardiere Stuka (Junkers Ju 87) f\xc4\x83r\xc4\x83 s\xc4\x83 pun\xc4\x83 \xc3\xaen pericol propriile trupe, unit\xc4\x83\xc8\x9bile de panzere nu puteau fi desf\xc4\x83\xc8\x99urate, dar puteau fi atacate cu cocktailuri Molotov,\n_START_SECTION_\nDup\xc4\x83 Stalingrad\n_START_PARAGRAPH_\nDup\xc4\x83 ap\xc4\x83rarea eroic\xc4\x83 a Stalingradului, Ciuikov \xc3\xaen fruntea unit\xc4\x83\xc8\x9bii au \xc3\xaenceput mar\xc8\x99ul spre Berlin. A participat la eliberarea Donbas-ului, lichidarea capului de pod german de la Zaporijjea, a luat parte la ofensiva de la Nikopolie Krivi-Rih \xc8\x99i eliberarea Odessei. \xc3\x8en 1944 el a luptat \xc3\xaen vestul Belarusului \xc8\x99i \xc3\xaen Polonia._NEWLINE_\xc3\x8en 1945 a luat parte la Opera\xc8\x9biunea Vistula-Oder \xc8\x99i B\xc4\x83t\xc4\x83lia de la Berlin.\n_START_SECTION_\nDup\xc4\x83 R\xc4\x83zboi\n_START_PARAGRAPH_\nA fost comandantul trupelor sovietice din Germania, mai t\xc3\xa2rziu s-a mutat la comanda trupelor din regiunea militar\xc4\x83 Kiev._NEWLINE_\xc3\x8en martie 1955, prin decretul Pre\xc8\x99edintelui Sovietului Suprem al URSS, Vasili Ciuikov a fost numit mare\xc8\x99al al Uniunii Sovietice._NEWLINE_Este singurul general sovietic \xc3\xaengropat nu la Moscova, ci \xc3\xaen Volgograd (fostul Stalingrad)._NEWLINE_.'